PATVIRTINTA

VšĮ Rokiškio psichiatrijos ligoninės direktoriaus

2021 m. vasario 25 d. įsakymu Nr. 11

**VIEŠOSIOS ĮSTAIGOS ROKIŠKIO PSICHIATRIJOS LIGONINĖS**

**Kokybės politika**

Atsižvelgdami į įstaigos pacientų ir kitų suinteresuotųjų šalių poreikius bei lūkesčius įsipareigojame teikti veiksmingas, mokslo įrodymais ir gerąja praktika pagrįstas sveikatos priežiūros, socialines, psichologines bei psichosocialinės reabilitacijos paslaugas.

Būdami specializuota priverčiamųjų medicinos priemonių taikymo įstaiga, suprantame teisinių reikalavimų svarbą ir įsipareigojame atidžiai ir tiksliai laikytis šių reikalavimų.

Užtikrindami įstaigos teikiamų paslaugų ir veiklos kokybę, nustatome kokybės tikslus, susijusius su pacientų bei kitų suinteresuotųjų šalių teisėtais reikalavimais. Nuolatos stebime šių tikslų įgyvendinimą bei juos atnaujiname.

Ligoninės vadovybė periodiškai:

* įvertina ir tiksliai apibrėžia pacientų poreikius bei lūkesčius įvairiose psichikos sveikatos priežiūros etapuose, ir suformuluoja uždavinius kiekvienam klinikiniam padaliniui;
* nustato kokybės rodiklius, kaip atitinkamus kokybės tikslų matus;
* nuolat analizuoja reikalavimus kokybiškai paslaugai, paslaugų poreikį bei pasiekimus teikiant psichikos sveikatos priežiūros paslaugas.

Ligoninės vadovybė įsipareigoja:

* kasmet peržiūrėti ir vertinti įstaigos kokybės politiką, kad ji atitiktų Lietuvos Respublikoje ir Europos Sąjungoje keliamus reikalavimus;
* vykdyti pokyčius, kasmet įvertinus ligoninės veiklos rezultatus bei atsižvelgus į suinte­resuotųjų šalių poreikius ir lūkesčius;
* užtikrinti saugią darbo aplinką darbuotojams, jų aprūpinimą reikalingais resursais psichi­kos sveikatos priežiūros paslaugoms teikti;
* užtikrinti saugias ir savalaikes psichikos sveikatos priežiūros paslaugas pacientams;
* operatyviai reaguoti į nustatytas neatitiktis, atlikti koregavimo ir korekcinius veiksmus;
* nuolat tobulinti kokybės vadybos sistemą pagal LST EN ISO 9001:2015 reikalavimus.
* kasmet analizuoti ir vertinti vidaus kontrolės (įskaitant ir finansų kontrolę) politiką.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_